_:n4592459d358a4441839a8666a43afabcxb0
<http://schema.org/articleBody>
"Ikiteisminį tyrimą, kuriame kaltinimai pareikšti dviem asmenims – uždarosios akcinės bendrovės darbuotojui ir vieno Kauno laisvosios ekonominės zonos (LEZ) terminalų darbuotojai, atliko Kauno Muitinės kriminalinės tarnybos pareigūnai.\n\nTyrimo metu nustatyta, kad praėjusių metų pradžioje viename Kauno LEZ terminalų buvo laikinai saugomos vienos Kauno įmonės iš užsienio į Lietuvą įvežtos ir muitinės prižiūrimos, didelės vertės prekės – sraigtasparnio uodegos sraigto menčių komplektas, kuris priskiriamas strateginėms prekėms ir karinei įrangai. Vadovaujantis numatytais reikalavimais toks krovinys privalėjo būti griežtai saugomas tik LEZ teritorijoje esančiame laikino saugojimo sandėlyje ir niekur kitur.\n\n<img class=\"alignleft wp-image-4701 size-full\" src=\"http://elengvai.lt/pagegiai/wp-content/uploads/sites/14/2021/05/sraigtasparnio-dalys-03-kopija.jpg\" alt=\"\" width=\"1920\" height=\"1125\" />\n\nMuitinės kriminalinės tarnybos pareigūnams patikrinus nurodytą terminalą, jame buvo rastos visai kitos prekės – senas, nudėvėtas sraigtasparnio uodegos sraigto menčių komplektas. Įvežtos ir turėjusios būti laikinai saugomos prekės buvo aptiktos netrukus, tik kitoje vietoje – pareigūnų patikrintame minėtos Kauno įmonės automobilyje.\n\nVadovaujantis Baudžiamuoju kodeksu, jei prekės perkeliamos iš laikino saugojimo sandėlio neturint tam privalomos Lietuvos Respublikos Ekonomikos ir Inovacijų ministerijos išduotos karinės įrangos importo licencijos ir išvengiant muitinės kontrolės, tai vertintina kaip neteisėtas didelės vertės prekių įvežimas arba kontrabanda. Būtent tokie kaltinimai ir pateikti kaltinamiesiems.\n\n<img class=\"alignleft wp-image-4703 size-full\" src=\"http://elengvai.lt/pagegiai/wp-content/uploads/sites/14/2021/05/sraigtasparnio-dalys-04-kopija.jpg\" alt=\"\" width=\"1701\" height=\"1276\" />\n\nBaudžiamasis kodeksas už strateginių prekių kontrabandą numato laisvės atėmimą nuo trejų iki dešimties metų.\n\nBaudžiamoji byla perduota nagrinėti Kauno apygardos teismui."
<https://manopagegiai.lt/kriminalai/del-neteisetai-i-lietuva-atgabentu-karinio-sraigtasparnio-menciu-baudziamoji-byla-teisme/>